Minimaalsete muutustega haigus
Minimaalsete muutustega haigus (ka neeru minimaalsete muutustega haigus, minimaalsete muutustega glomerulopaatia, MCD) on neere kahjustav haigus, mille tagajärjel tekib nefrootiline sündroom. Neeru minimaalsete muutustega haigus on kõige enam levinud lastel, põhjustades 70– 90% alla 10-aastaste laste ning 50% vanemate laste ja noorukite nefrootilisest sündroomist MCD on histoloogiline pilt, mis ei vasta ühele haigusüksusele ja esineb enamasti koos teiste haigustega.